འབྱུང་འགྱུར་ལ་མནོ་བསམ་དང་ཕྱུག་སྟོབས་ཀྱིས་འཕེལ་ཐབས་སུ་བརྩོན་ན་ངེས་པར་དུ་ང་ཅག་ལ་འཛོམས་དགོས་པ་ནི་མི་དང་མིའི་དབར་ནས་བཤད་པའི་མཐུན་སྒྲིལ་ཟེར་བ་དང་།གནས་ལུགས།དྲང་བདེན་ཞེས་བརྗོད་པའི་སྐད་ཆ་ཙམ་པོ་བ་དེ་མ་ཡིན་པར་ཁ་བཤད་ལག་ཐོགས་ཀྱི་སྤོབས་སེམས་ཤིག་ལ་ཁ་འབྲལ་མི་རུང་བ་ནི་འུ་ཅག་གི་འདང་རྒྱག་ས་གཙོ་བོ་ཞིག་ཏུ་འཛིན་དགོས།ང་ཚོའི་རིག་གཞུང་གིས་ང་ཚོ་ནམ་ཡང་བསླུ་མི་སྲིད་དེ་དོན་དམ་ཡང་དག་གི་ལམ་ཁ་ཞིག་རྙེད་ན་སེམས་ཀྱི་བཅོས་སྨན་ནང་བཞིན་ཕན་པ་ལས་གནོད་མི་འབྱུང་བས་ན་རང་བསྐྱུར་གཞན་འཚོལ་གྱི་ངན་གོམས་གཡང་ས་རུ་ནམ་ཡང་རྒྱུག་མི་ཉན།དེ་བས་དེང་གི་ཆ་འཕྲིན་ཐད་བསམ་བློ་བཏང་ན་ལེགས་ཉེས་ཅི་ཙམ་ཡོད་ཀྱང་མི་བུ་རང་ཉིད་ཀྱིས་སྤྱོད་ཐབས་ལ་འབྲེལ་བ་ཡོད་པས་རང་ཉིད་ལམ་ལོག་ཏུ་མི་འགྲོ་བར་ལེགས་ལམ་རེ་འཚོལ་རྒྱུ་དེ་རེ་ཞུ་ཙམ་ཡིན།